Kodas- VU

Sutartis sudaroma priimant mokinį į gimnaziją

SUAUGUSIŲJŲ MOKYMO SUTARTIS

|  |
| --- |
| 20.....m................................... Nr. .................... Vilniaus „Židinio“ suaugusiųjų gimnazija 190009733, Algirdo 23A |

 (gimnazijos visas pavadinimas, kodas, adresas)

(toliau - Gimnazija), atstovaujama gimnazijos direktoriaus Vytauto Girčiaus\_\_\_\_\_\_\_\_\_\_\_\_\_\_\_

*viena šalis* ir prašymą mokytis pateikęs asmuo (toliau - Mokinys)

(vardas, pavardė, telefonas)

*kita šalis*, sudaro šią sutartį:

1. **SUTARTIES OBJEKTAS**

Mokinio mokymas pagal ***Suaugusiųjų vidurinio ugdymo programą (kodas 305001101)*** ir sąlygų sudarymas tenkinti Mokinio saviraiškos poreikius pagal Gimnazijos galimybes. Programa baigiama ir mokymo(si) pasiekimai įteisinami švietimo, mokslo ir sporto ministro nustatyta tvarka.

1. **SUTARTIES ŠALIŲ ĮSIPAREIGOJIMAI**

1. **Gimnazija įsipareigoja:**

 1.1. teikti kokybišką suaugusiųjų vidurinio ugdymo programos įgyvendinimą;

1.2. ugdymo procese taikyti andragogikos didaktiką bei principus;

1.3. atsižvelgiant į individualius Mokinio poreikius sudaryti jam individualų ugdymo planą, ugdyti aktyvų, kūrybingą, atsakingą, siekiantį įgyti bendrųjų ugdymo(si) kompetencijų asmenį;

1.4. sudaryti sąlygas mokiniui ugdytis sveikoje ir saugioje aplinkoje;

1.5. kurti mokymo(si) aplinką, orientuotą į bendrųjų ugdymo(si) tikslų įgyvendinimą, mokinių mokymo(si) poreikių įvairovės tenkinimą, individualių mokymo(si) tikslų nusistatymą, įsivertinimą, refleksiją;

1.6. objektyviai vertinti mokinių pažangą ir pasiekimus;

1.7. ugdyti dorovines, tautiškumo, pilietiškumo, patriotiškumo, bendravimo kultūros, tradicijų puoselėjimo nuostatas;

1.8. teikti psichologinę ir pedagoginę pagalbą;

1.9. sudaryti sąlygas naudotis biblioteka, skaitykla, kompiuteriais, internetu gimnazijos nustatyta tvarka;

1.10. sudaryti galimybes dalyvauti neformalaus ugdymo veiklose;

1.11. sudaryti sąlygas dalyvauti Gimnazijos savivaldoje;

1.12. mokiniams taikyti drausminimo bei skatinimo priemones, išvardytas „Mokinių elgesio taisyklėse“;

1.13. mokiniui padarius žalą Gimnazijai taikyti atsakomybę pagal Civilinio kodekso 6.276 str.;

1.14. nutraukus mokymo sutartį išduoti įgyto mokslo dokumentus.

**2. Mokinys įsipareigoja**:

 2.1. be pateisinamų priežasčių nepraleidinėti pamokų;

 2.2. pagal savo gebėjimus stropiai mokytis, sąžiningai ir laiku atlikti kontrolines užduotis, siekti asmeninės pažangos ir įgyti išsilavinimą;

 2.3. susidaryti individualų ugdymo planą;

 2.4. aktyviai dalyvauti Gimnazijos veikloje ir jai atstovauti;

 2.5. aktyviai dalyvauti klasės bei Gimnazijos savivaldoje;

 2.6. pagarbiai elgtis su visais Gimnazijos bendruomenės nariais;

 2.7. laikytis „Mokinių elgesio taisyklių“;

 2.8. atlyginti Gimnazijai padarytą žalą pagal Civilinio kodekso 6.276 str.;

 2.9. apsirūpinti individualiomis mokymo(si) priemonėmis;

 2.10. nesivesti į Gimnaziją pašalinių asmenų, nežaisti azartinių žaidimų, nesinešti ir nevartoti kvaišalų, nerūkyti gimnazijoje (įskaitant ir elektronines cigaretes); virtualioje erdvėje neskleisti kitų asmenų privatumą pažeidžiančios informacijos; pamokų metu nesinaudoti mobiliojo ryšio priemonėmis; nefotografuoti ir neįrašinėti kitų Gimnazijos bendruomenės narių pokalbių;

 2.11. iškilus Gimnazijos nelankymo, mokymo(si) ar elgesio problemoms bendradarbiauti su Gimnazijos specialistais ir vykdyti jų rekomendacijas;

 2.12. pasikeitus telefonui nedelsiant apie tai informuoti Gimnazijos administraciją.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

 3. Sudaryta sutartis įsigalioja nuo jos pasirašymo dienos ir galioja iki Mokinys baigs vidurinio ugdymo programą.

4. Sutartis gali būti pakeista arba nutraukta Mokinio prašymu ar šalių susitarimu.

5. Sutartis gali būti nutraukta Gimnazijos iniciatyva, gavus Gimnazijos tarybos pritarimą, jei Mokinys neatsižvelgdamas į panaudotas drausminimo priemones ir toliau šiurkščiai pažeidžia Sutarties sąlygas, sukeldamas sau ir/ar kitiems Gimnazijos bendruomenės nariams grėsmę emocinei/fizinei sveikatai ir/ar saugumui.

 **IV. GINČŲ SPRENDIMAS**

6.Ginčytini ugdymo proceso organizavimo, Gimnazijos veiklos, sutarties pažeidimo klausimai sprendžiami Gimnazijos taryboje, atskirais atvejais - teisės aktų nustatyta tvarka.

7. Sutartis sudaryta dviem egzemplioriais (po vieną kiekvienai šaliai), turinčiais vienodą juridinę galią.

□ Esu informuotas, kad pateikti duomenys bus naudojami mokinių registrui tvarkyti.

Sutarties šalių parašai:

Gimnazijos direktorius **Vytautas Girčius**

 (parašas) (vardas, pavardė)

Mokinys

 (parašas) (vardas, pavardė)